钦定古今图书集成/明伦汇编/家范典/第016卷 > 《与诸儿论家世集书》王筠
## 钦定古今图书集成/明伦汇编/家范典/第016卷 > 《与诸儿论家世集书》王筠

《史》传称安平崔氏及汝南应氏，并累世有文才，所以
范蔚宗世擅雕龙，然不过父子两三世耳，非有七叶
之中，名德重光，爵位相继，人人有集，如吾门世者也。
沈少傅约尝语人云：“吾少好百家之言，身为四代之
史，自开辟以来，未有爵位蝉联，文才相继，如王氏之
盛者也。汝等仰观堂构，思各努力。”